 Cluj: Filmul "Incendiul" a câstigat Trofeul Transilvania 2015 al TIFF Cluj: Filmul "Incendiul" a câstigat Trofeul Transilvania 2015 al TIFF Cluj-Napoca, 7 iun /Agerpres/ - Filmul argentinian Incendiul / El incendio, în regia lui Juan Schnitman, a câstigat Trofeul Transilvania al TIFF, decernat sâmbata seara, la gala de închidere a celei de-a 14-a editii a festivalului Premiul, în valoare de 15 000 de euro, a fost prezentat pe scena de actrita Nastassja Kinski, Dennis Lim, membru al juriului competitiei, si Ministrul Culturii, Ionut Vulpescu Regizorul, care a fost prezent la Cluj la începutul saptamânii, a transmis un mesaj video Juriul a premiat drama cuplului aflat într-un moment de criza "pentru vitalitate, ambitie si pentru constientizarea riscurilor unui subiect complex" Alaturi de Dennis Lim, juriul format din Violeta Bava (selectioner, co-director Buenos Aires International Film Festival), George Ovashvili (regizor), Olimpia Melinte (actrita) si Juliette Lepoutre (producator), a decis si Premiul pentru cea mai buna regie, în valoare de 5 000 de euro Juliette Lepoutre, alaturi de Alteta Sa Regala, Principesa Maria, au prezentat premiul, care a mers la Kristina Grozeva si Petar Valchanov, pentru cel de-al doilea film al lor, Lectia / The Lesson / Urok Acelasi film i-a adus actritei Margita Gosheva Premiul pentru Cea mai buna interpretare, în valoare de 1 000 de euro, oferit de Vitrina Advertising "Regizorii celor 12 filme din competitie sunt, în opinia mea, cele mai importante noi voci din cinematografia mondiala Eu le ofer tuturor câte un Trofeu Transilvania simbolic", a declarat directorul artistic al TIFF, Mihai Chirilov Acesta le-a multumit regizorilor Mircea Daneliuc, omagiat printr-o ampla retrospectiva anul acesta, si Cristi Puiu, pentru momentele minunate oferite în festival Presedintele TIFF, Tudor Giurgiu, a declarat si el pe scena ca au fost doua recorduri la TIFF anul acesta: a fost editia cu cea mai buna vreme si cea cu cel mai mult public "Anul acesta s-au vândut cu 27% mai multe bilete ca anul trecut, fiind peste 65 000 de spectatori pâna în acest moment", a mentionat Giurgiu Premiul Special al Juriului, în valoare de 1 500 de euro, oferit de HBO, a mers catre Despre oameni si oi / Rams / Hrútar, în regia lui Grímur Hákonarson (Islanda-Danemarca), "un portret social si personal, reflexiv si extrem de cursiv", conform juriului Regizorul Grímur Hákonarson a preluat premiul de la actorul Isaach de Bankolé Acelasi film a fost si favoritul spectatorilor de la TIFF, câstigând Premiul Publicului pentru un film din competitie Cel mai popular film din întreaga selectie a fost Operatiunea Arctic, regizat de Grethe Boe-Waal, din Norvegia Premiul FIPRESCI, oferit de juriul Federatiei Internationale a Criticilor de Film unui titlu din sectiunea Cuvintele sunt de prisos, i-a fost acordat dramei rusesti Test / Ispytanie, regizata de Aleksandr Kott Ceremonia a fost prezentata, ca în fiecare an, de presedintele TIFF, Tudor Giurgiu, iar printre invitatii speciali ai Galei s-au numarat actrita Nastassja Kinski, actorii Isaach de Bankolé si Marin Moraru, Ministrul Culturii, Ionut Vulpescu, Alteta Sa Regala, Principesa Maria Tudor Giurgiu a introdus-o pe invitata de onoare a serii, Nastassja Kinski, distinsa cu Premiul Special pentru contributia adusa cinematografiei mondiale, în timp ce actorul Marin Moraru a fost distins cu Premiul de excelenta Actorul britanic Richard Johnson a fost omagiat post-mortem cu un Premiu pentru întreaga cariera, in memoriam Acesta a murit în noaptea de 5 spre 6 iunie, cu mai putin de 24 de ore înainte de decernarea premiilor Pentru al doilea an la rând, Corneliu Porumboiu si-a adjudecat, cu filmul Comoara, Premiul Zilelor Filmului Românesc pentru sectiunea Lungmetraj, în valoare de 6 000 de euro, iar Nicolae Constantin Tanase a fost recompensat cu Premiul Zilelor Filmului Românesc pentru Debut, în valoare de 1 000 de euro, pentru Lumea e a mea Premiul Zilelor Filmului Românesc pentru Scurtmetraj le-a fost acordat filmelor Ramona, de Andrei Cretulescu, si Black Friday, de Roxana Stroe O Mentiune Speciala în aceeasi categorie i-a revenit lui Pavel, în regia lui Alexandru Ranta Premiul pentru Cel mai bun scurtmetraj din sectiunea Umbre, în valoare de 500 de euro, a mers catre El bosque negro, de Michael Spiccia A doua editie a Transilvania Pitch Stop a adus pe scena tineri regizori români cu proiecte în dezvoltare, premiati în urma sesiunilor de prezentare în fata producatorilor si cineastilor români si straini În cadrul TPS, dedicat regizorilor aflati la debut sau la al doilea film, au fost acordate doua premii: Transilvania Pitch Stop Development Award, în valoare de 2000 euro, oferit de TIFF si Diferit, a fost câstigat de proiectul Ivanei Mladenovic, Soldatii / The Soldiers, iar Transilvania Pitch Stop CoCo Award, oferit de Connecting Cottbus Co-Production Market, i-a revenit lui Bogdan Muresanu, cu 1985 În ideea de a dezvolta productia de film în regiune, TIFF sprijina filmele scurte si documentarele unor cineasti locali: Premiul Competitiei Locale, în valoare de 1500 euro, merge la Ridica-te si umbla! / Kelj fel, és jársz!, de Bán József Mentiunea Speciala a aceleiasi competitii, în valoare de 300 de euro, i-a fost oferita lui Sorin, de Sofia Iulia Nelega Premiul pentru cel mai bun film realizat în cadrul atelierului pentru adolescenti Let's Go Digital! a fost câstigat de Papusa de cârpa, de Georgiana Barcan, Delia Tarcaoanu si Luca Nicolaescu Cu Premiul Juriului Tinerilor Francofoni a fost distins filmul Viata salbatica / Vie sauvage, r Cédric Kahn (Belgia-Franta) AGERPRES/(AS - autor: Marius Septimiu Avram, editor: Cristian Anghelache) ID: 4053171; Data: 2015-06-07 09:34:22; Fluxuri: Cultura - Media, Transilvania; Redactori: e:can,v:can 